ปัญหารายวันยังไม่จบ! NOK เครื่องบินยางแตก-ผู้โดยสารตกค้างอื้อ
ปัญหารายวันยังไม่จบ! NOK เครื่องบินยางแตก-ผู้โดยสารตกค้างอื้อ
28 มิ.ย. 2559

ผู้สื่อข่าวรายงานว่า ผู้โดยสารสายการบินนกแอร์ เที่ยวบินที่ DD 8507 ลำปาง – ดอนเมือง (กรุงเทพ ฯ) เวลา 10.15 น. ไม่สามารถเดินทางได้ตามกำหนดเวลา เนื่องจากยางหลังด้านซ้าย ล้อที่ 2 ของเครื่องบินแตก จากการตรวจสอบภายในสนามบิน พบว่า มีผู้โดยสาร กว่า 60 คน ที่ยังนั่งรอ เพื่อเดินทางไปยังสนามบินดอนเมือง
อย่างไรก็ตาม สายการบินได้จัดสรรให้ผู้โดยสารทยอยเดินทางในเที่ยวบินต่อไปและบางส่วนทางสายการบินนกแอร์ได้ จัดรถตู้นำผู้โดยสารไปขึ้นเครื่องบินที่ท่าอากาศยาน จ.เชียงใหม่ แล้ว
ทั้งนี้ เบื้องต้นตรวจสอบพบว่าเครื่องมีปัญหาหลังจากบินลงเมื่อช่วงสายที่ผ่านมา ซึ่งทางกัปตันกำลังจะนำผู้โดยสารขึ้นเครื่อง แต่ทางเจ้าหน้าที่ไปตรวจสอบสภาพความพร้อม จึงพบว่า ยางหลังแตกดังกล่าว และได้แจ้งว่าในช่วงบ่ายจะมีช่างจากกรุงเทพมหานคร นำล้ออะไหล่ จากท่าอากาศยานดอนเมือง มาดำเนินการซ่อม และจะทำการบินไปยังสนามบินดอนเมือง ได้ในเวลาประมาณ 15.00 น.